

**APSTIPRINĀTS**

Ventspils novada pašvaldība

iepirkuma komisijas

2019.gada 5.marta sēdē

protokols Nr.VND2019/5

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_/*M.Dadzis*/

**Ventspils novada pašvaldība**

**IEPIRKUMS PUBLISKO IEPIRKUMU 9.PANTA KĀRTĪBĀ**

**“ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**

**NOLIKUMS**

**Identifikācijas numurs: VND2019/5**

Ventspils, 2019

**1. Vispārīgā informācija**

* 1. **Iepirkuma identifikācijas numurs: VND** **2019/5**
  2. **Pasūtītājs:**

|  |  |
| --- | --- |
| **Pasūtītāja nosaukums:** | Ventspils novada pašvaldība |
| **Adrese:** | Skolas iela 4, Ventspils, LV-3601 |
| **Reģistrācijas numurs:** | 90000052035 |
| **Tālruņa numurs:** | 63629492 |
| **Faksa numurs:** | 63622231 |
| **E-pasta adrese:** | guna.punkstina@ventspilsnd.lv |
| **Kontaktpersonas** | Jautājumos par iepirkuma priekšmetu un uzstādīšnu: Piltenes pilsētas pārvaldes vadītājs Aigars Kress, tālr.26820888.  Jautājumos par iepirkuma procedrūru: Guna Punkstiņa, tālr. 63629492, 20010652. |

**1.3. Piedāvājuma iesniegšana**

1.3.1. Pretendents piedāvājumus var iesniegt personīgi darba dienās no plkst. 08:30 līdz 12:00 un no plkst. 13:00 līdz 16:00, bet ne vēlāk kā līdz **2019.gada** **18.martā plkst. 10:00** Ventspils novada pašvaldībā, reģistrācijas Nr. 90000052035, adrese: Skolas iela 4, Ventspils, LV- 3601, 10.kabinetā, Iepirkuma nodaļai vai atsūtot tos pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Piedāvājums, kas tiks iesniegts pēc minētā termiņa, netiks atvērts un tiks atdots iesniedzējam.

1.3.2. Ieinteresētās personas, iesniedzot piedāvājumu, var pieprasīt apliecinājumu, ka piedāvājums saņemts ar norādi par saņemšanas laiku.

1.3.3. Saņemot piedāvājumu, Pasūtītājs pretendentu reģistrē piedāvājumu iesniegšanas secībā.

1.3.4. Pretendents var grozīt vai atsaukt iesniegto piedāvājumu pirms piedāvājumu iesniegšanas termiņa beigām. Piedāvājumu var grozīt, ierodoties personīgi piedāvājumu uzglabāšanas vietā: Skolas ielā 4, Ventspilī, Ventspils novada pašvaldībā, Iepirkumu nodaļā, 10. kabinetā, un apmainot piedāvājumu. Piedāvājuma izmainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Pēc piedāvājuma iesniegšanas termiņa beigām Pasūtītājs grozījumus piedāvājumā nepieņem.

1.3.5. Piedāvājumu atsaukšanai ir bezierunu raksturs un tā izslēdz pretendentu no tālākas līdzdalības iepirkumā.

**1.4. Nolikuma saņemšanas kārtība, papildu informācijas sniegšana par Nolikumu**

1.4.1. Iepirkumu komisija nodrošina brīvu un tiešu elektronisku pieeju iepirkuma procedūras dokumentiem ar iespēju apskatīt un lejupielādēt Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/>

1.4.2. Pretendenti savlaicīgi var rakstiski pieprasīt papildu informāciju un iesniegt jautājumus par iepirkuma dokumentos iekļautajām prasībām. Pretendenta lūgumi pēc papildu informācijas un uzdotie jautājumi adresējami nolikuma 1.2. punktā noteiktai kontaktpersonai, nosūtot rakstisku pieprasījumu pa pastu vai izmantojot elektronisko pasta adresi.

1.4.3.Atbildes uz visiem pretendentu uzdotajiem jautājumiem iepirkumu komisija sniedz pēc iespējas īsākā laikā pēc pieprasījuma saņemšanas, bet ne vēlāk kā 2 (divas) darba dienas pirms piedāvājumu iesniegšanas termiņa beigām. Iepirkumu komisija vienlaikus ar papildu informācijas nosūtīšanu pretendentam, kas uzdevis jautājumu, ievieto šo informāciju Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/>pie attiecīgā iepirkuma.

1.4.4.Visu informāciju par iepirkuma norisi, kā arī atbildes uz ieinteresēto personu jautājumiem Ventspils novada domes iepirkumu komisija, turpmāk tekstā – komisija, sniedz rakstiski.Uz uzdoto jautājumu atbildes tiks nosūtītas pretendentam, kas uzdevis jautājumu, kā arī ievietotas Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/> pie attiecīgā iepirkuma. Par jautājuma saņemšanas dienu uzskata pa pastu saņemtās vēstules reģistrācijas datumu, bet pa elektronisko pastu vai pa faksu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.

1.4.5. Pretendentu rakstiski iesniegtie jautājumi un iepirkumu komisijas atbildes uz tiem kļūst saistošivisiem iepirkuma iespējamiem pretendentiem ar to paziņošanas brīdi Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/>pie attiecīgā iepirkuma.

**1.5. Piedāvājuma noformēšana**

1.5.1. Pretendents sagatavo un iesniedz piedāvājumu saskaņā ar šī Nolikuma prasībām, ievērojot spēkā esošos normatīvos aktus.

1.5.2. Piedāvājums iesniedzams aizlīmētā, aizzīmogotā aploksnē, uz kuras jānorāda:

* pasūtītāja nosaukums un adrese;
* pretendenta nosaukums un adrese;
* atzīme

Piedāvājums iepirkumam **“ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ,VENTSPILS NOVADĀ”**

(identifikācijas Nr. VND2019/5)

Neatvērt līdz **2019.gada** **18.martā plkst. 10:00.**”

1.5.3. Piedāvājumā ietilpst dokumenti, kuri sašūti un sakārtoti šādā secībā:

1.5.3.1. Satura rādītājs

1.5.3.2. Piedāvājuma dokumenti tādā secībā kā nolikuma 4.punkta apakšpunktā.

1.5.4. Piedāvājums jāsagatavo latviešu valodā 2 eksemplāros - 1 sējums oriģināls un 1 sējums kopija. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild Pretendents.

1.5.5. Piedāvājumā iekļautajiem dokumentiem jābūt skaidri salasāmiem, bez labojumiem un dzēsumiem.

1.5.6.Sagatavojot piedāvājuma dokumentus, jāievēro LR 2010.gada 28.septembra Ministru kabineta noteikumus Nr. 916 „Dokumentu izstrādāšanas un noformēšanas kārtība” noteiktās prasības attiecībā uz dokumentu noformēšanu, rekvizītiem un juridisko spēku.

1.5.7. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.

1.5.8. Ja piedāvājumu iesniedz personu grupa vai personālsabiedrība, piedāvājumā iesniedz starp personu grupas dalībniekiem noslēgtu vienošanos (līgumu) par dalību iepirkumā, kā arī papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.

1.5.9.Ja pretendents iesniedz dokumentu kopijas, tas jāapliecina normatīvajos aktos noteiktajā kārtībā.

1.5.10. Iesniegtie iepirkuma piedāvājumi ir pasūtītāja īpašums un netiek atdoti atpakaļ pretendentiem, izņemot gadījumu, ja nokavēts piedāvājuma iesniegšanas termiņš.

**2. Informācija par iepirkuma priekšmetu**

2.1. Iepirkuma priekšmets ir rotaļu laukuma iekārtošana, saskaņā ar tehnisko specifikāciju (3.pielikums). Ierīkošanas darbi: uzstādīšana – montāža, nostiprināšana, laukuma pamatnes sagatavošanas darbiem.

2.2.Iepirkuma priekšmets tiek organizēts Eiropas lauksaimniecības fonda lauku attīstībai (ELFLA) Latvijas Lauku attīstības programmas 2014.-2020. gadam apakšpasākuma 19.2. „Darbību īstenošana saskaņā ar sabiedrības virzītas vietējās attīstības stratēģiju” aktivitātē 19.2.2. „Vietas potenciāla attīstības iniciatīvas”, ko “Sabiedrības virzītas vietējās attīstības stratēģijas 2015-2020” ietvaros izsludinājusi biedrība „Ziemeļkurzemes biznesa asociācija”, plānots īstenot projektu “Teritorijas labiekārtošana dzīves līmeņa celšanai Piltenē”**,** saskaņā ar tehnisko specifikāciju (3. pielikums).

2.3. Iepirkuma priekšmets **nav** **sadalīts daļās**.

2.4. CPV kods- 37535200-9

2.5. Pretendents **nevar iesniegt piedāvājuma variantus.**

2.6. Līguma izpildes laiks – ne vēlāk kā 4 (četri) mēneši no līguma stāšanās spēkā dienas. (Plānotais līguma noslēgšanas datums – 2019. gada 22.jūlijs).

2.7. Līguma izpildes vieta – **Maija ielas iekšpagalms, Piltene, Ventspils novads.**

**3. Prasības pretendentiem**

3.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas Nolikumā ietvertās prasības un noteikumus.

3.2. Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu var būt par iemeslu piedāvājuma noraidīšanai.

3.3.Pretendentam ir jāatbilst sekojošām prasībām:

3.3.1. Pretendents ir reģistrēts likumā noteiktajā kārtībā un likumā noteiktajos gadījumos.

3.3.2. Pretendenta iepriekšējo trīs gadu (2015., 2016., 2017.g.) vidējais gada finanšu apgrozījums līdzīga rakstura pasūtījuma izpildē ir vismaz piedāvātās līgumcena (bez PVN) apmērā. Pretendentiem, kuru darbības ilgums ir mazāks nekā 3 gadi, vidējais gada finanšu apgrozījums proporcionāli nostrādātajam laika periodam ir vismaz piedāvātās līgumcena (bez PVN) apmērā

3.3.3. Pretendents iepriekšējo 5 (piecu) gadu laikā no piedāvājuma atvēršanas brīža vismaz 2 objektos ir veicis rotaļu laukuma iekārtu piegādes un uzstādīšanas darbus, kur katrā objektā izpildīto piegāžu un darbu līgumcena ir vismaz piedāvātās cenas apmērā.

3.4. Iepirkuma komisija ir tiesīga noraidīt iepirkuma Pretendenta piedāvājumu un izslēgt to no turpmākās dalības iepirkumā, ja tiek konstatēti pārkāpumi Publisko iepirkumu likuma 9.panta astotajā daļā minētie izslēgšanas nosacījumi.

* 1. Lai pārbaudītu vai Pretendents nav izslēdzams no dalības iepirkumā, Iepirkuma komisija rīkojas saskaņā ar Publisko iepirkumu likuma 9.panta devīto daļu.
  2. Nosacījumi dalībai iepirkumā attiecas uz pretendentu (ja pretendents ir fiziskā vai juridiskā persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība), kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām.
  3. Piedāvājumi, kuru iesniedzēji neatbilst iepriekš minētajām (3.punktā norādītajām) pretendentu atlases prasībām, netiek izskatīti un turpmākajā iepirkumu procedūrā nepiedalās

**4. Pretendentu piedāvājuma iesniedzamie atlases dokumenti**

Lai izvērtētu pretendentu atbilstību saskaņā ar iepirkuma nolikumā noteiktajām prasībām, pretendentam jāiesniedz sekojoši dokumenti:

* + 1. Pieteikumu dalībai iepirkumā sagatavo atbilstoši pievienotajam paraugam (1. un 2. pielikumu).
    2. Par Latvijas Republikas Komercreģistrā reģistrētiem pretendentiem pasūtītājs iegūst informāciju LR Uzņēmumu reģistra datubāzē. Ārvalstīs reģistrētiem pretendentiem jāiesniedz līdzvērtīgas komercdarbību reģistrējošas iestādes ārvalstīs izdota Pretendenta reģistrāciju apliecinoša dokumenta kopija.
    3. Pretendents iesniedz parakstītu izziņu par pretendenta kopējo neto apgrozījumu un vidējo gada finanšu apgrozījumu iepriekšējos 3 (trijos) gados, norādot neto apgrozījumu katrā attiecīgajā finanšu gadā. Ja pretendentam darbības ilgums ir mazāks nekā 3 gadi, tas iesniedz izziņu par faktisko darbības laiku.
    4. Pretendenta sagatavots pieredzes saraksts atbilstoši 4.pielikumā noteiktajai formai “Pretendenta pieredzes saraksts” par būtiskāko pieredzi iepriekšējo 5 gadu laikā un sarakstā minēto pasūtītāju vismaz 2 (divas) atsauksmes (par nolikuma prasībām atbilstošas tiks uzskatītas tikai pozitīvas atsauksmes). Pārskatā Pretendents norāda tādu informāciju, kas apliecina Nolikuma 3.3.3.punktā prasītās pieredzes esamību. Iepirkumu komisija ir tiesīga sazināties ar aprakstā norādītajiem pasūtītājiem.

**4.2.Tehniskais un finanšu piedāvājums**

4.2.1. Tehniskais un finanšu piedāvājums jāsagatavo saskaņā ar Tehniskās specifikācijas (3. Pielikums) noteiktajām prasībām un tehniskā un finanšu piedāvājuma formu (5.pielikums).

4.2.2. Finanšu piedāvājuma summu jānorāda eiro, līguma cenā ir jāiekļauj visas nodevas, nodokļi un obligātie maksājumi, kas būs jāmaksā, saskaņā ar iepirkuma līgumu.

4.2.3. Pretendenta finanšu piedāvājumā jābūt paredzētiem visiem riskiem darbu veikšanai, kas saistīti ar cenu izmaiņām un citiem neparedzētiem apstākļiem.

4.2.4. Pretendentam iesniegtajā piedāvājumā jānorāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu.

**5. Piedāvājumu izvērtēšana un lēmuma pieņemšana**

5.1. Piedāvājumu atvēršanu, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sēdē.

5.2. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši Nolikumā norādītajām prasībām, un pieņem attiecīgu lēmumu. Ja piedāvājuma noformējums neatbilst nolikumā norādītajām prasībām, komisija turpmāk šo piedāvājumu neizskata un izslēdz Pretendentu no turpmākās dalības iepirkuma procedūrā.

5.3. Iepirkumu komisija pārbauda, vai iesniegtie pretendentu atlases dokumenti un pretendenta kvalifikācija atbilst nolikuma prasībām. Neatbilstošie piedāvājumi tiks noraidīti, komisija turpmāk šo piedāvājumu neizskata un izslēdz Pretendentu no turpmākās dalības iepirkuma procedūrā.

5.4. Iepirkuma komisija izvērtē, vai piedāvājums atbilst nolikuma tehniskās specifikācijas prasībām. Neatbilstošie piedāvājumi tiks noraidīti, komisija turpmāk šo piedāvājumu neizskata un izslēdz Pretendentu no turpmākās dalības iepirkuma procedūrā.

5.5. Vērtējot finanšu piedāvājumu, komisija ņem vērā tā **kopējo cenu bez pievienotās vērtības nodokļa**.

5.6.Vērtē tikai tos pretendentu finanšu piedāvājumus, kuri nav izslēgti no dalības iepirkumu procedūrā, komisijai veicot piedāvājuma noformējuma pārbaudi, pretendentu atlasi un tehnisko piedāvājumu atbilstības izvērtēšanu.

5.7. Piedāvājumu vērtēšanas laikā komisija pārbauda, vai piedāvājumā nav aritmētisku vai pārrakstīšanās kļūdu, vai nav saņemts nepamatoti lēts piedāvājums. Ja komisija konstatē kādas kļūdas, tā šīs kļūdas izlabo. Ja komisija konstatē aritmētiskas vai pārrakstīšanas kļūdas un ir konstatēta neatbilstība starp vienības cenu un piedāvājuma cenu, kas iegūta sareizinot vienības cenu ar apjomu, tad noteicošā ir norādītā vienības cena. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

5.8. Ja komisija uzskata, ka piedāvājums ir nepamatoti lēts, tā pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.

5.9.Komisija var jebkurā brīdī pārtraukt iepirkuma procedūru, ja tam ir objektīvs pamatojums.

5.10. Līguma izpildes laikā Pretendenta piedāvājumā noteiktās cenas paliek nemainīgas un nav pakļautas izmaiņām.

5.11. Visām pretendenta izmaksām, kas saistītas ar iepirkuma priekšmetu, jābūt iekļautām veiktajos aprēķinos. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.

5.12. Iepirkuma komisija izvēlas **saimnieciski visizdevīgāko** piedāvājumu, kuru nosaka, ņemot vērā **tikai cenu** no piedāvājumiem, kas atbilst noteikumu prasībām un Tehniskajai specifikācijai

5.13. Pretendentam jāparaksta un jāiesniedz Pasūtītājam iepirkuma līgums 5 (piecu) dienu laikā no brīža, kad Pasūtītājs ir uzaicinājis parakstīt iepirkuma līgumu.

5.14. Ja iepirkumam nav iesniegti piedāvājumi vai iesniegtie piedāvājumi neatbilst iepirkuma nolikuma prasībām, Komisija pieņem lēmumu izbeigt iepirkumu.

**6.Lēmuma paziņošana un iepirkuma līguma slēgšana**

6.1. Iepirkuma komisija paziņo par pieņemto lēmumu LR Publisko iepirkumu likumā noteiktā kārtībā.

6.2. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem.

6.3. Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija ir tiesīga izvēlēties nākamo piedāvājumu ar zemāko cenu Ja arī nākamais izraudzītais Pretendents atsakās slēgt iepirkuma līgumu, iepirkuma komisija pieņem lēmumu izbeigt iepirkumu, neizvēloties nevienu piedāvājumu.

6.4. Ja ir objektīvs pamatojums, Pasūtītājs iepirkuma līgumā var samazināt iepirkuma priekšmeta apjomu.

**7. Iepirkuma komisijas tiesības un pienākumi**

**7.1. Iepirkuma komisijas tiesības**

7.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai.

7.1.2. Labot aritmētiskās kļūdas pretendenta finanšu piedāvājumā, informējot par to pretendentu.

7.1.3. Pieaicināt ekspertu pretendentu un piedāvājumu atbilstības pārbaudē un vērtēšanā.

7.1.4. Izvēlēties nākamo piedāvājumu ar zemāko cenu, ja izraudzītais pretendents atsakās slēgt iepirkuma līgumu ar pasūtītāju.

7.1.5. Pieprasīt no pretendentiem papildus vai precizējošo informāciju.

**7.2. Iepirkuma komisijas pienākumi**

7.2.1. Nodrošināt iepirkuma procedūras norisi un dokumentēšanu.

7.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Pēc ieinteresēto piegādātāju pieprasījuma sniegt informāciju par Nolikumu.

7.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

**8. Pretendenta tiesības un pienākumi**

**8.1. Pretendenta tiesības**

8.1.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

8.1.2. Iesniegt sūdzību par iepirkuma nolikumu un iepirkuma norises likumību (līdz iepirkuma līguma noslēgšanai).

8.1.3. Saņemt piedāvājuma sagatavošanai nepieciešamo dokumentāciju.

8.1.4.Pretendents var pieprasīt papildinformāciju par iepirkuma nolikumu.

**8.2. Pretendenta pienākumi**

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju par savu kvalifikāciju un piedāvājumu.

8.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

1. **NOLIKUMA PIELIKUMI**

1. pielikums – Pieteikums dalībai iepirkumā.

2. pielikums – Informācija par pretendentu.

3. pielikums – Tehniskā specifikācija

4. pielikums - Pretendenta pieredzes saraksts

5. pielikums - Tehniskā/ Finanšu piedāvājuma veidne

6. pielikums - Līguma projekts

**1.pielikums**

**PRETENDENTA PIETEIKUMA VEIDLAPA**

Iepirkumam “**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**

iepirkuma identifikācijas Nr. VND2019/5

**Pasūtītājs: Ventspils novada pašvaldība**

Ventspilī, 2019.gada \_\_\_\_.\_\_\_\_\_\_\_\_\_\_\_\_\_

**Pretendents** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta nosaukums)

Reģistrācijas Nr.\_\_\_\_\_\_\_\_\_\_\_\_\_, PVN nodokļu maksātāja reģistrācijas Nr.\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administrācijas atrašanās vietas adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sakara līdzekļi : tālr.\_\_\_\_\_\_\_\_\_\_\_\_\_\_\_\_\_, fakss\_\_\_\_\_\_\_\_\_\_\_,

e-pasts \_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona ar pārstāvības tiesībām\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, vārds, uzvārds, tālruņa Nr.)

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tel.\_\_\_\_\_\_\_\_\_\_\_\_\_\_\_\_\_\_\_

Piesakāmies piedalīties iepirkumā “**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”** **ar ID.NR.VND2019/5.**

1. Apņemamies ievērot visas iepirkuma nolikuma prasības.
2. Garantējam, ka visas iesniegtās ziņas ir patiesas.
3. Kamēr tiks veikta iepirkuma procedūra un gatavots galīgais Līguma teksts, šis piedāvājums noteiks mūsu savstarpējās saistības.
4. Apliecinām, ka:

* esam iepazinušies ar Iepirkuma dokumentāciju un atzīstam Pasūtītāja prasības par pamatotām, saistošām, piekrītam tām un apņemamies tās pildīt;
* pretendentam ir skaidri un saprotami viņa pienākumi un tiesības;
* piedāvājums sagatavots un iesniegts, atbilstoši Iepirkuma dokumenta prasībām.

**Ar šo apliecinām, ka visa piedāvājumā iesniegtā informācija ir patiesa.**

**Lūdzam norādīt informāciju** par to, vai pretendenta uzņēmums vai tā piesaistītā apakšuzņēmēja uzņēmums atbilst mazā\* vai vidējā uzņēmuma\*\* statusam.

Pretendents */nosaukums/*  ir \_\_\_\_\_\_\_\_\_\_\_\_\_ */jānorāda mazais vai vidējais/* uzņēmums.

Pretendenta piesaistītais apakšuzņēmējs */nosaukums/* ir \_\_\_\_\_\_\_\_\_\_\_\_\_ */jānorāda mazais vai vidējais/* uzņēmums.

Pretendenta piesaistītais apakšuzņēmējs */nosaukums/* ir \_\_\_\_\_\_\_\_\_\_\_\_\_ */jānorāda mazais vai vidējais/* uzņēmums.

\***Mazais uzņēmums**, kurā nodarbinātas mazāk nekā 50 personas un kura gala apgrozījums un/vai gada bilance kopā nepārsniedz 10 miljonus *euro*;

**\*\*Vidējais uzņēmums,** kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus *euro*.

|  |  |
| --- | --- |
| **Pretendenta nosaukums\*:** |  |
| **Pilnvarotās personas vārds, uzvārds\*** |  |
| **Pilnvarotās personas amats\*:** |  |
| **Pilnvarotās personas paraksts\*:** |  |

Z.v.

**2 . pielikums**

**Informācija par pretendentu**

**iepirkuma** “**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**

(iepirkuma identifikācijas numurs VND2019/5)

|  |  |  |
| --- | --- | --- |
| **1.** | **Nosaukums:** | |
| **2.** | **Reģistrācijas numurs:** | |
| **3.** | **Adrese:** | |
| **4.** | **Kontaktpersona :** | |
| **5.** | **Telefons:** | |
| **6.** | **Fakss:** | |
| **7.** | **E-pasts:** | |
| **8.** | **Uzņēmuma darbības sfēra (īss apraksts):** | |
| **9.** | **Finanšu rekvizīti:** | |
| **Bankas nosaukums:** | |  |
| Bankas adrese (tai skaitā pilsēta, valsts, pasta indekss) | |  |
| **Bankas kods:** | |  |
| **Konta numurs:** | |  |
| **Pilnvarotā persona, kas būs tiesīga parakstīt līgumu** | |  |

Z.v.

Uzņēmuma vadītāja vai pilnvarotās personas paraksts, tā atšifrējums

**3 . pielikums**

**TEHNISKĀ SPECIFIKĀCIJA**

“**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**

(iepirkuma identifikācijas numurs VND2019/5)

Līguma noslēgšanas gadījumā iepirkuma uzvarētājam jāpiegādā un jāuzstāda Maija ielā 14A;14; 12; 10 iekšpagalmā , Piltenē, Ventspils novadā ne vēlāk kā 4(četru) mēnešu laikā no līguma stāšanās spēkā dienas.

Prasības konstrukcijām: Metāla detaļas krāsotas ar ekoloģiski nekaitīgu pulvera krāsu. Iekārtām jāatbilst atbilst ES Standartam EN 1176 par „Spēļu laukumu drošību”.

Iekārtām jābūt krāsainām; iespējamas krāsas: zila, zaļa, sarkana, oranža, brūna un dzeltena.

Pretendentam jāveic laukuma sagatavošanas darbi katrai konstrukcijai un jāizveido smilts segums, katras iekārtas drošības zonā, kas atbilst Eiropas Savienības standartam **EN 1177** (standarts par spēļu laukumu seguma drošību). Piedāvājumā jāiekļauj neatkarīgas sertificēšanas institūcijas piešķirts sertifikāts rotaļu ierīču ražotājam par rotaļu ierīces atbilstību standartam EN 1176 (standarts par rotaļu ierīču aprīkojuma drošību). TÜV vai līdzvērtīgas organizācijas sertifikāta, kas apliecina, ka preces drošums izpilda konkrēto standartu prasības, apliecināta kopija rotaļu iekārtai, sertifikātā jābūt norādītam iekārtas kodam.

Iekārtu kalpošanas ilgums – vismaz 15 gadi.

Iekārtu izmēri var atšķirties no norādītajiem parametriem ±15%.

Iekārtu garantijas termiņš – vismaz 2 gadi.

|  |  |  |  |  |
| --- | --- | --- | --- | --- |
| Nr.p.k. | **Iekārta** | **Daudzums (gab.)** | **Iekārtas attēls** | **Detalizēts iekārtas tehniskais apraksts** |
| 1. | Šūpoles uz metāla statnēm | 1 | 261  423 | Iekārta sastāv no metāla statnēm L= 2,2 m. 4 gb, metāla nesošais stienis 1 gb., metāla elastīgā piekare (ķēde) L= 1,75 m , gumijas sēdekļi 2 gb, Metāla statņu metāla cinkoti paliktņi betonējas 500 mm dziļumā betona masā (300 mm). Nosedzas ar dabīgo grunti 200 mm. |
| 2. | Rāpšanās sienas | 1 | 369  591 | Iekārta sastāv no koka stabiem 10 gb, Metāla koka stabu cinkoti paliktņi 6 gb, metāla pārsedzes zviedru sienām L=1040 mm. 18 gb, pievilkšanās stienis L=1040 mm,. 1 gb, alpīnistu siena ar diviem apaļiem caurumiem un kāpšanas un atbalsta vietām 1220\*1700 mm. 1 gb, vingrošanas rinķu kompleksts 1 gb, rāpšanās kāpņu komplekts L=1040 mm. ar sešiem pakāpieniem 1 gb, armēts rāpšanās polipropilēna siets 1200\*2340mm. 1 gb. Metāla koka stabu cinkoti paliktņi betonējas 500 mm dziļumā betona masā (300 mm). Nosedzas ar dabīgo grunti 200 mm biezumā. |
| 3. | Līdzsvara šupoles | 1 |  | Vidēja garuma šūpoles balansieris, garumā 2,6 metri.  **Izmēri, mm:**  L 2630  B 380  H 850  **Izmantojamie materiāli:**  Metāla rokturi un galvenais stabs, saplāksnis, gumijas drošības spilvens |
| 4. | Smilšu kaste ar vāku | 1 | *http://jmp.lv/jmp/wp-content/uploads/2010/09/SK-1-300x215.png* | Smilšu kaste no impregnēta, masīva koka, krāsota dažādās ūdensizturīgās krāsās 2 kārtās. Pamatne iztapsēta ar ģeotekstilu, lai novērstu augsnes sajaukšanos ar smiltīm. Komplektācijā ietilpst pārklājamais tīkls, kas pasargā smilšukasti no gružiem. Visas skrūvju vietas ir segtas ar plastmasas uzlikām, lai novērstu bērnu savainošanās risku. Iekārta paredzēta bērniem 1 līdz 6 gadu vecumam.  Izmēri: 2000x2000x300mm |
| 5. | Sēne (galdiņš, soli un jumtiņš) | 1 |  | Augstums – 3,0 m. Viena sola garums – 1,3 m (kopā ir 6 soli). Aptuveni izmēri parādīti sekojošā attēlā. |
| 6. | Atpūtas soliņš | 6 |  | *Soliņš ar muguras balstu plašam pielietojumam. Stabils un ērts. To ir paredzēts novietot tādās atpūtas vietās kā: bērnu laukumos, pagalmos, parkos, u.c.*  **Pamatkonstrukcija**:   * nerūsējošā metāla caurule; * koks – standartā priedes dēļi, sastiprināti savā starpā.   **Stiprinājumu veids** : ar montāžu zālienā  **Apdare:**  Koks-izgatavots no sausa cietkoka dēlīšiem, kas piesūcināti ar tonētu koksnes aizsardzības līdzekli un lakoti  **Tehniskie dati, mm:**   * garums – 2 000 * platums – 690   augstums – 920 |
| 7. | Atkritumu tvertne PA600A Circular 60 vai līdzvērtīga | 6 | Apraksts: http://www.brimax.lv/UserFiles/Image/atkritumu_urnas/pa600a_circular60.jpg  Apraksts: http://www.brimax.lv/UserFiles/Image/atkritumu_urnas/pa600a_circular60_01.jpg | Cilindrveida cinkota urna (pelēka), konteineris 1,5 mm cinkota metāla plāksne cilindra formā. Bez papildus iekšējā tovera. Balstās uz divām kājām. Urnas augstums 0,86 m urnas diametrs 0,36m. Stiprinājums – pamatu enkurs iebetonēts zemē, urna pieskrūvēta pie enkura. |
| 8. | Veloturētājs  4 velosipēdiem | 2 |  | Pulēts nerūsējošais tērauds. Nostiprināms zemes pamatnē. |

Attēliem ir tikai informatīvs raksturs; ja tekstā vai attēlos ir nosaukts iekārtas ražotājs, Pretendents ir tiesīgs piedāvāt ekvivalentu preci, kas atbilst Pasūtītāja prasībām. Tabulā vai uz atsevišķas lapas arī jāievieto katras piedāvātās iekārtas attēls.

**4.pielikums**

**Pretendenta pieredzes saraksts**

Pretendenta nosaukums: ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

reģistrēts Komercreģistrā: \_\_\_\_\_\_\_\_\_\_\_\_\_\_\_\_\_\_\_\_\_

ar Nr. \_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| *Nr.p.k.* | *Pakalpojums sniegts (laika periods)* | *Pakalpojuma veids, apraksts, apjoms* | *Līguma summa EUR bez PVN* | *Klients, kontaktpersona, tālrunis* |
| *1* |  |  |  |  |
| *2* |  |  |  |  |
| *3* |  |  |  |  |
|  |  |  |  |  |
|  |  |  |  |  |
|  |  |  |  |  |

Z.v.

Uzņēmuma vadītāja vai pilnvarotās personas paraksts, tā atšifrējums

**5pielikums**

**TEHNISKAIS / FINANŠU PIEDĀVĀJUMA veidne**

**iepirkumam** “**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**

**(ID Nr. VND2019/5)**

2019. gada \_\_\_.\_\_\_\_\_\_\_\_\_\_.

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, reģ. Nr.)

piedāvājam izpildīt pasūtījumu, kas saistīts ar rotaļu laukumu izveidi Ventspils novadā, Piltenē:

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | |  | | | |
| N.p.k. | Preces nosaukums |  | Daudzums  gab. | | Cena  EUR bez PVN | Summa EUR  bez PVN |
| 1. | Šūpoles uz metāla statnēm | 261  423 | 1 | |  |  |
| 2. | Rāpšanās sienas | 369  591 | 1 | |  |  |
| 3. | Līdzsvara šupoles |  | 1 | |  |  |
| 4. | Smilšu kaste ar vāku | *http://jmp.lv/jmp/wp-content/uploads/2010/09/SK-1-300x215.png* | 1 | |  |  |
| 5. | Sēne (galdiņš, soli un jumtiņš) |  | 1 | |  |  |
| 6. | Atpūtas soliņš |  | 6 | |  |  |
| 7. | Atkritumu tvertne PA600A Circular 60 vai līdzvērtīga | Apraksts: http://www.brimax.lv/UserFiles/Image/atkritumu_urnas/pa600a_circular60.jpg  Apraksts: http://www.brimax.lv/UserFiles/Image/atkritumu_urnas/pa600a_circular60_01.jpg | 6 | |  |  |
| 8. | Veloturētājs  4 velosipēdiem |  | 2 | |  |  |
| **Pavisam kopā bez PVN** | | |  | |  |  |
| **Pievienotās vērtības nodoklis 21%:** | | |  | |  |  |
| **Pavisam kopā ar PVN:** | | |  | |  |  |

Ar šo apliecinām, ka:

1. finanšu piedāvājumā norādītās cenas tiks izmantotas piedāvājuma vērtēšanā un uzvaras gadījumā būs pamats līguma noslēgšanai, kā arī tās paliks nemainīgas visā līguma izpildes laikā;
2. finanšu piedāvājumā norādītajā piedāvātajā līgumcenā ir iekļautas visas ar iepirkuma priekšmetu saistītās izmaksas, kā arī visi nodokļi (izņemot PVN) un nodevas, ja tādi ir paredzēti;
3. piekrītam iepirkuma nolikumā norādītajiem noteikumiem un garantējam minēto nosacījumu izpildi. Iepirkuma nolikumā minētie nosacījumi ir skaidri un saprotami.

Ar šo mēs apstiprinām un garantējam sniegto ziņu patiesumu un precizitāti.

Z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

**6. pielikums**

**LĪGUMS (projekts)**

“**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**

Ventspilī 2019. gada …………

**Ventspils novada pašvaldība,** reģ. nr.90000052035 (turpmāk – Pasūtītājs), tās domes priekšsēdētāja Aivara Mucenieka personā, kurš darbojas pamatojoties uz likumu „Par pašvaldībām”, no vienas puses, un

**------------------------------------------------------**, (turpmāk – Izpildītājs), ------------------------------- personā, kurš rīkojas saskaņā ar-----------------------, no otras puses, abas kopā un katra atsevišķi saukta „Puse”, pamatojoties uz Ventspils novada pašvaldības rīkotā iepirkuma “**ROTAĻU LAUKUMA IEKĀRTOJUMS DAUDZDZĪVOKĻU MĀJU MAIJA IELA 14A; 14; 12; 10 IEKŠPAGALMĀ PILTENĒ, VENTSPILS NOVADĀ”**, (iepirkuma ID Nr. VND2019/5), rezultātiem un iesniegto piedāvājumu, noslēdz šādu

1. **Līguma priekšmets**
   1. Pasūtītājs uzdod un Izpildītājs apņemas piegādāt rotaļu laukumu aprīkojumu un uzstādīt to Pasūtītāja norādītajās adresē Maija ielā 14A;14; 12; 10 iekšpagalmā, saskaņā ar Tehnisko/Finanšu piedāvājumu (1.pielikuma), turpmāk šī līguma tekstā saukta – **Prece.**

1.2. Izpildītājs Preces piegādā un uzstāda Pasūtītāja norādītajās vietās Ventspils novada teritorijā ne vēlāk kā 4 (četri) mēneši no līguma stāšanās spēkā dienas, tas ir līdz 2019.gada \_\_.\_\_\_\_\_\_\_\_ .

1.3. Līgums stājas spēkā tā parakstīšanas brīdī un ir spēkā līdz pilnīgai saistību izpildei.

1.4. Ja ir objektīvs pamatojums, Pasūtītājs iepirkuma līgumā var samazināt iepirkuma priekšmeta apjomu.

1. **Līgumslēdzēju saistības.**
   1. Izpildītājs apņemas:
      1. piegādāt Preci saskaņā ar līguma 1.1.punktu.
      2. piegādājot Preci, ievērot visas LR spēkā esošās normas un noteikumus, kas attiecas uz preču piegādi;
      3. piegādājot Preci ievērot darba drošības pasākumus;
      4. atbildēt par zaudējumiem, kas rodas Pasūtītājam un/vai trešajām personām sakarā ar šī Līguma noteikumu neievērošanu.
      5. neizpaust informāciju, nepaturēt un nenodot trešajām personām dokumentus vai to kopijas, kas ir pieejami saistībā ar Līguma izpildi;
      6. nekavējoties rakstiski informēt otru pusi par jebkādām grūtībām Līguma izpildes procesā, kas varētu aizkavēt savlaicīgu Preces piegādi un Līguma izpildi.
   2. Pasūtītājs apņemas:
      1. pieņemt un apmaksāt kvalitatīvi piegādāto Preci saskaņā ar līguma 3.punkta nosacījumiem;
      2. neradīt šķēršļus Preces piegādei un uzstādīšanai;
      3. nekavējoties rakstiski informēt otru pusi par jebkādām grūtībām Līguma izpildes procesā, kas varētu aizkavēt savlaicīgu Preces piegādi un Līguma izpildi;
      4. ekspluatēt Preci atbilstoši tās ekspluatācijas noteikumu prasībām.
2. **Maksājumu un norēķinu veikšanas kārtība**
   1. Kopējā līgumcena, ieskaitot visus ar līguma izpildi saistītos ražošanas, transporta, piegādes un uzstādīšanas izdevumus, ir EUR \_\_\_\_\_\_\_\_\_\_\_\_\_ un PVN \_\_\_\_%), kas kopā sastāda EUR \_\_\_\_\_\_\_\_\_\_\_ .
   2. Pasūtītājs veic apmaksu par kvalitatīvi piegādāto (uzstādīto), pārskaitot naudu Izpildītāja norādītajā bankas kontā 20 (divdesmit) dienu laikā pēc attiecīga rēķina saņemšanas no Izpildītāja.
   3. Tāmēs noteiktās Preces vienību cenas paliek nemainīgas un nav nekādā ziņā pakļautas izmaiņām, izņemot gadījumu, ja līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas tieši ietekmē Preces cenu.
   4. Ja pēc Pasūtītāja prasības tiek mainīti piegādājamo preču apjomi, kas ir atšķirīgi no uzrādītajiem, tad vienošanās par papildu piegādi tiek noslēgta, Publisko iepirkumu likumā noteiktajā kārtībā.
3. **Preces nodošanas – pieņemšanas kārtība**
   1. Pasūtītājs ir tiesīgs iesniegt Izpildītājam pretenzijas līdz Preces pieņemšanai. Pamatotās pretenzijas Izpildītājs novērš uz sava rēķina līdz Preces nodošanai.
   2. Izpildītājs nodod Preci Pasūtītājam kopā ar stingrās uzskaites preču pavadzīmi, kuru paraksta Pasūtītājs un Izpildītājs, vai to pilnvaroti pārstāvji.
   3. Pēc visas preces piegādes Puses paraksta pieņemšanas – nodošanas aktu.
   4. Par Preces nodošanu tiek uzskatīta diena, kad Izpildītājs nodod Pasūtītājam Preci pēc piegādes un uzstādīšanas un ir parakstīts pieņemšanas – nodošanas akts atbilstoši līguma 4.3.punktam.
   5. Ja Izpildītājs piegādājis un uzstādījis nekvalitatīvu Preci vai Preci, kas neatbilst Tehniskajā specifikācijā (1.pielikums) noteiktajām prasībām, un to nav bijis iespējams noteikt pirms Preces nodošanas – pieņemšanas akta parakstīšanas, tiek sastādīts defektu akts, kurā Pasūtītājs norāda Izpildītājam atklātos Preces trūkumus.
   6. Defekta aktu paraksta abu pušu Līdzēji vai to pilnvarotie pārstāvji un tas kļūst par šī līguma neatņemamu sastāvdaļu.
   7. Izpildītājam uz sava rēķina 5 (piecu) darba dienu laikā jānovērš Preces defekti vai divu nedēļu laikā tā jāapmaina ar kvalitatīvu Preci pēc 4.5.punktā minētā akta sastādīšanas.
   8. Izpildītājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam saskaņā ar 4.3. punktu.
4. **Garantijas.**
   1. Izpildītājs garantē piegādātās un uzstādītās Preces kvalitātes atbilstību tehniskajai specifikācijai, tāmei un visu to Latvijas Republikas spēkā esošo normatīvo aktu un standartu prasībām, kas uz to attiecas.
   2. Izpildītājs dod **2 (divu) gadu** garantiju līguma 1.1.punktā noteiktajai piegādātajai un uzstādītajai Precei, sākot no pieņemšanas – nodošanas akta apstiprināšanas dienas.
   3. Garantijas laikā Izpildītājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.
   4. Gadījumā, ja pēc preču nodošanas un to ekspluatācijas uzsākšanas, Pasūtītājs konstatē slēptus defektus, kurus nebija iespējams atklāt pieņemot Preci, tad Pasūtītājam ir tiesības pieteikt pretenzijas visa garantijas periodā 4.5.punktā noteiktajā kārtībā.
5. **Līgumsods**
   1. Ja šī līguma 4.7.punktā minētajā termiņā defekti un trūkumi nav novērsti, Izpildītājs maksā līgumsodu 0,05 % (piecas simtdaļas procenta) apmērā no Preces vērtības, kam līguma 4.5.punktā noteiktajā kārtībā konstatēti slēpti defekti, summas par katru nokavēto dienu, bet ne vairāk kā 10% no Preces cenas.
   2. Par nesavlaicīgu 1.1.punktā noteiktās Preces piegādi un uzstādīšanu Pasūtītājs ietur soda naudu 0,05% (piecas simtdaļas procenta) no kopējās līguma summas par katru nokavēto darba dienu, bet ne vairāk kā 10% no kopējās līguma summas.
   3. Ja Izpildītājs 10 (desmit) darba dienu laikā no šī līguma 1.1.punktā noteiktā izpildes termiņa beigām nav nodevis Preces saskaņā ar 4.punktu, vai ja Izpildītājs būtiski pārkāpj vai neizpilda šajā Līgumā noteiktās saistības, Pasūtītājs ir tiesīgs vienpusēji izbeigt Līgumu, paziņojot par to Izpildītājam. Šajā gadījumā Izpildītājam 3 (trīs) darba dienu laikā pēc paziņojuma saņemšanas jānomaksā Pasūtītājam vienreizējs līgumsods 10 % (desmit procenti) apmērā no kopējās Līgumcenas.
   4. Pasūtītājs izmaksā Izpildītājam soda naudu 0,05% (piecas simtdaļas procenta) no Līguma summas par katru nokavēto maksāšanas termiņa dienu, bet ne vairāk kā 10% no neapmaksātās Līguma summas.
   5. Soda naudas samaksa neatbrīvo līgumslēdzējus no Līgumā paredzēto saistību izpildes.
   6. Par līgumsaistību neizpildi vai nepilnīgu izpildi līgumslēdzēji nes pilnu materiālo atbildību saskaņā ar pastāvošo likumdošanu un šā Līguma nosacījumiem.
6. **Nepārvaramā vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
   2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofa, epidēmija, kara darbība, streiks, iekšējais nemiers, blokāde, varas un pārvaldes institūciju rīcība, normatīvu aktu, kas būtiski ierobežo un aizskar pušu tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai.
   3. Pusei, kas atsaucas uz nepārvaramas varas vai ārkārtēja rakstura apstākļu darbību, 3 (trīs) darba dienu laikā no apstākļu iestāšanās, par to rakstveidā jāziņo otrai pusei. Paziņojumā jānorāda, kādā termiņā pēc viņu uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana Pusēm liedz tiesības atsaukties uz nepārvaramas varas apstākļiem.
7. **Pārējie noteikumi.**
   1. Izpildītājs nozīmē par Līgumā noteikto saistību izpildi atbildīgo personu (turpmāk – Izpildītāja kontaktpersona) \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, tālruņa Nr.:\_\_\_\_\_\_\_,   
      e-pasts: \_\_\_\_\_\_\_\_\_\_\_\_\_\_\_\_\_\_.
   2. Pasūtītājs nozīmē par Līgumā noteikto saistību izpildi atbildīgo personu (turpmāk - Pasūtītāja kontaktpersona) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,   
      tālruņa Nr.: \_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_.
   3. Izpildītāja kontaktpersona ir tiesīga risināt organizatoriskus jautājumus šī līguma ietvaros, parakstīt aktus par faktiski piegādāto preci un nodošanas – pieņemšanas aktu.
   4. Pasūtītāja kontaktpersona ir tiesīga risināt organizatoriskus jautājumus šī līguma ietvaros, parakstīt aktus par faktiski piegādāto preci un nodošanas – pieņemšanas aktu.
   5. Ar parakstu Līdzēji apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
   6. Parakstot šo līgumu Izpildītājs apliecina, ka ir iepazinies ar Tehnisko specifikāciju un citiem Līguma noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā atrodas pietiekoši darbinieku un nepieciešamo materiālu resursi, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
   7. Izpildītājam nav tiesību Līgumā minēto Preču piegādi nodot apakšuzņēmējiem bez rakstiskas saskaņošanas ar Pasūtītāju.
   8. Līgums ir saistošs Līguma slēdzēju saistību pārņēmējiem.
   9. Visi strīdi un domstarpības, kas var rasties starp pusēm, jārisina pārrunu ceļā. Ja puses savstarpēji vienoties nav spējušas, strīdu risina tiesas ceļā, saskaņā ar Latvijas Republikas likumdošanu.
   10. Līgums sastādīts latviešu valodā 2 eksemplāros uz \_\_\_ lapas pusēm katrs, no kuriem viens ir pie Izpildītāja un viens pie Pasūtītāja. Abiem līguma eksemplāriem ir vienāds juridisks spēks.
   11. Līgumam ir 1 (viens) pielikums, kas ir šā līguma neatņemama sastāvdaļa:
       1. Pielikums Nr.1 – Tehniskais/Finanšu piedāvājums.
8. **PUŠU REKVIZĪTI**

|  |  |
| --- | --- |
| **PASŪTĪTĀJS**  **„Ventspils novada pašvaldība”**  Reģ.Nr. LV90000052035  Adrese: Skolas iela 4,  Ventspils, LV-3601  Tālrunis 63629451, fakss 63622231  Bankas rekvizīti:  Banka: Valsts kase  Kods: TRELLV22  Konta Nr. LV59TREL9802014006000 | **IZPILDĪTĀJS**  Reģ. Nr.  Adrese:  Tālrunis  Bankas rekvizīti:  Banka:  Kods:  Konta Nr. |
| Domes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_  /A. Mucenieks/  z.v. | \_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_/  z.v. |

|  |  |
| --- | --- |
|  |  |